संक्षेप करने के लिए दस्तावेज़: लेकिन अनुष्का को ये सब भद्दा नहीं बल्कि मज़ेदार लगा.

अपनी फ़िल्म 'एनएच-10' के फ़र्स्ट लुक लॉन्च पर पहुंची अनुष्का शर्मा से जब मीडिया ने पूछा कि महिलाओं को लेकर शो में जिस तरह की भाषा का इस्तेमाल किया गया क्या वो आपत्तिजनक नहीं है.

अनुष्का का जवाब था, "वो आपका नज़रिया हो सकता है. मेरा नज़रिया कुछ और है. मेरे हिसाब से शो में स्वस्थ हास्य था और वो मज़ेदार था."

अनुष्का ने आगे कहा, "लेकिन ये मेरा सोचना है. आप भी शो के लिए अपनी प्रतिक्रिया देने को स्वतंत्र है. यही तो लोकतंत्र की ताक़त है कि हर कोई अपने विचार खुलकर सामने रख सकता है."

समाप्त

अनुष्का के मुताबिक़, शो को लेकर बेकार का हंगामा मचाया जा रहा है और भारत में दूसरे ज़्यादा अहम मुद्दे हैं चर्चा करने के लिए.

सोनम की प्रतिक्रिया

गुरुवार को एक पत्रिका से जुड़े कार्यक्रम में पहुंची सोनम कपूर से जब शो के बारे में पूछा गया तो उन्होंने दावा किया कि शो को लेकर उन्हें जो कहना था वो उन्होंने ट्वीट कर दिया है और उसे डिलीट भी नहीं किया है.

अपने ट्वीट में सोनम ने कथित तौर पर शो का समर्थन किया था. हालांकि सोनम का ट्वीट उनके ट्विटर हैंडल से नदारद दिखा.

मुंबई में एआईबी रोस्ट का ये शो यूट्यूब पर बहुत देखा गया और इसमें इस्तेमाल की गई भाषा को कई लोगों ने बेहद 'भद्दा और अश्लील' कहा.

शो में करण जौहर, अर्जुन कपूर और रणवीर सिंह की भाषा को बेहद 'आपत्तिजनक' कहा गया और इनके जोक्स को 'अश्लील' भी क़रार दिया गया.

सेंसर बोर्ड के सदस्य फ़िल्मकार अशोक पंडित ने शो की कड़ी आलोचना की थी.

विवाद

शो देखने वालों में सोनाक्षी सिन्हा और आलिया भट्ट जैसी हीरोइन थीं जिन्हें इन तमाम चुटकुलों पर ज़ोर ज़ोर से ठहाके लगाते देखा गया.

हालांकि इस शो को सोशल मीडिया पर ख़ासा समर्थन भी मिला और शो की आलोचना करने वालों को अभिव्यक्ति की आज़ादी पर हमला करने वाला बताया गया.

तमाम विवाद के बाद एआईबी की टीम ने शो को यूट्यूब से हटा लिया था.

एआईबी की टीम ने फ़ेसबुक पर एक खुला ख़त भी लिखा जिसमें कहा गया कि उनके शो में सिर्फ़ हास्य की दृष्टि से चुटकुले कहे गए थे. इससे ज़्यादा उऩका मक़सद कुछ भी नहीं था.

लेकिन शो को हटाने का फ़ैसला इसलिए लिया गया क्योंकि ये मामला जितना तूल पकड़ चुका है उतनी चर्चा का ये हक़दार नहीं था.

एआईबी की टीम ने लिखा कि हम इस विवाद का एक ख़ुशनुमा माहौल में समाधान चाहते हैं और चाहते हैं कि...\nसंक्षेप उसी भाषा में जिसमें दस्तावेज़ है:
अभिनेत्री अनुष्का शर्मा ने विवादित शो एआईबी रोस्ट का जमकर बचाव किया. मुंबई में हुए इस शो में अनुष्का शर्मा और उनके क्रिकेटर दोस्त विराट कोहली को लेकर भी जमकर चुटकुले कसे गए और दोनों का मज़ाक़ उड़ाया गया.